pythainlp/thai-financial-dataset huggingface dataset:
การเปลี่ยนแปลงและพัฒนาการที่สำคัญในส่วนที่เกี่ยวกับผู้ถือหุ้น

ในปี 2532 บริษัทฯ มีทุนจดทะเบียนประกอบด้วยหุ้นสามัญ จำนวน 150,000 หุ้น มูลค่าหุ้นหุ้นละ
1,000 บาท และในปี 2533 บริษัทฯได้มีมติพิเศษเปลี่ยนแปลงมูลค่าหุ้นจากเดิมหุ้นละ 1,000
บาทเป็นหุ้นละ 10 บาท และมีการเพิ่มทุนจาก 150 ล้านบาทเป็น 250 ล้านบาท
โดยออกหุ้นสามัญใหม่จำนวน 10 ล้านหุ้น มูลค่าหุ้นละ 10
บาทโดยได้รับชำระเต็มมูลค่าหุ้นแล้วเป็นจำนวน 220 ล้านบาท (22 ล้านหุ้น) หากบริษัทฯ
จะดำเนินการจัดสรรหุ้นเพิ่มทุนส่วนที่เหลือจำนวน 3
ล้านหุ้นจะต้องขอความเห็นชอบจากตลาดหลักทรัพย์แห่งประเทศไทย

ปี 2539-2542 เซอร์วิสอพาร์ทเมนท์ 2 อาคาร มีความสูง 26 ชั้น และ 31 ชั้น
ตั้งอยู่ที่ซอยสุขุมวิท 16 (เยื้องศูนย์ประชุมแห่งชาติสิริกิตย์)
ได้สร้างเสร็จและพร้อมที่จะเปิดบริการตั้งแต่มกราคม 2543

เนื่องจากในปี 2543 เศรษฐกิจยังไม่ดีขึ้น เป็นเหตุให้ เซอร์วิสอพาร์ทเมนท์ มีการแข่งขันกันมากขึ้น
ทั้งในด้านราคาและด้านบริการ
ดังนั้นคณะกรรมการได้พิจารณาทบทวนแล้วเห็นว่าถ้าดำเนินการต่อไปจะทำให้บริษัทเสียหายได้
เพราะรายรับไม่พอกับรายจ่าย จึงเห็นควรจะขายออกไปในขณะที่อาคารยังใหม่อยู่ เมื่อมีผู้สนใจซื้อ
บริษัทฯ จึงได้ขายไปทั้ง 2 อาคาร เป็นจำนวน 1,160 ล้านบาท เมื่อวันที่ 29 กันยายน 2543

ต้นปี 2544 AMATA CORPORATION
ซึ่งไม่มีความสัมพันธ์เกี่ยวข้องกับแมนดารินมาขอซื้อที่ดินที่ตำบลบ้านมอญ จังหวัดชลบุรี ซึ่งมีเนื้อที่ 92
ไร่ 1 งาน 57 วา ราคาที่ตกลงซื้อขายไร่ละ 700,000 รวมเป็นเงิน 64,674,750.- บาท
เนื่องจากที่ดินแปลงดังกล่าวเป็นที่ดินเปล่ายังไม่มีโครงการทำอะไรและราคาที่ดินทั่วไปตกลงมามาก
คณะกรรมการได้พิจารณาแล้วเห็นว่าสมควรขายออกไป

ปลายปี 2545 ธุระกิจการโรงแรมดีขึ้น ทางคณะกรรมการเห็นสมควร ซื้อ GOLDEN VALLEY
RESORT (KHAO YAI) จากบริษัท บริหารสินทรัพย์จันทบุรีและบริษัท เดอะนอร์ช แพลนเน็ต จำกัด
ซึ่งไม่มีความสัมพันธ์เกี่ยวข้องกับโรงแรมแมนดาริน เนื้อที่ 14 ไร่ 1 งาน 4 ตารางวา เป็นเงิน
90 ล้าน ในวันที่ 4 ธันวาคม 2545 ทำให้แมนดารินมีผลประกอบการกำไรมากขึ้น
รายงานการเปิดเผยข้อมูลของ

บริษัท แมนดารินโฮเต็ล จำกัด (มหาชน)

ข้อมูลทั่วไปของบริษัท

บริษัท แมนดารินโฮเต็ล จำกัด (มหาชน) ตัวย่อ ( MANRIN )
ประกอบธุรกิจการโรงแรมและภัตตาคาร ตั้งอยู่เลขที่ 662 ถนนพระรามสี่ แขวงมหาพฤฒาราม
เขตบางรัก กรุงเทพมหานคร 10500 โทรศัพท์ 238-0230-59โทรสาร 237-1620 , 234-3363
เป็นบริษัทจดทะเบียนในตลาดหลักทรัพย์ตั้งแต่

วันที่ 9 พฤศจิกายน 2533 และได้ทำการจดทะเบียนเป็นบริษัทมหาชน เมื่อวันที่ 17 พฤษภาคม
2537 บมจ. เลขที่ 415 ปัจจุบันมีทุนชำระแล้ว 220 ล้านบาท

  1. ความเป็นมาของบริษัท

  บริษัท แมนดารินโฮเต็ล จำกัด (มหาชน) ผู้ก่อตั้ง

  1.นายบุญทรง อัศวโภคิน

  2.นางสาวเพียงใจ หาญพาณิชย์

  3.นายวีระศักดิ์ ศิริวงส์รังสรร

  4.นายสุธน อัศวโภคิน

  5.นายชูศักดิ์ อัสสรัตน์

  6.นายทอง อัสสรัตน์

  7.นายอุดม ศรีเสาวชาติ

บริษัท แมนดารินโฮเต็ล จำกัด (มหาชน) จดทะเบียนเมื่อวันที่ 3 มีนาคม 2508 ด้วยทุน
จดทะเบียน 11 ล้านบาท เพื่อลงทุนในกิจการโรงแรมและภัตตาคาร
โดยได้รับการส่งเสริมจากคณะกรรมการส่งเสริมการลงทุนเมื่อวันที่ 3 ธันวาคม 2511
ก่อสร้างอาคารหลังแรก 8 ชั้นมีห้องพัก 200 ห้อง ต่อมาบริษัทได้รับการส่งเสริมจากคณะกรรมการ
เมื่อวันที่ 9 มิถุนายน 2518 เพื่อก่อสร้างอาคารหลังที่ 2 สูง 13 ชั้นจำนวนห้องพัก 200 ห้อง

บริษัทฯ ได้นำหุ้นเข้าตลาดหลักทรัพย์แห่งประเทศไทย เมื่อวันที่ 13 กันยายน 2534
ดังนั้นคณะกรรมการตลาดหลักทรัพย์ ได้พิจารณาเห็นว่าโรงแรมพลาซ่า ที่ถนนสุรวงศ์ เลขที่ 178
มีห้องพักจำนวน 156 ห้อง ซึ่งเป็นกิจการประเภทเดียวกับโรงแรมแมนดาริน
เห็นควรให้รวมกิจการเข้าด้วยกันคณะกรรมการบริษัทฯ พิจารณาแล้วได้ตกลงกับบริษัท พลาซ่าโฮเต็ล
จำกัด ขอโอนกิจการมาเป็นหลักทรัพย์ของบริษัท แมนดารินโฮเต็ล จำกัด (มหาชน)
เพื่อนำเข้าตลาดหลักทรัพย์ฯ เมื่อวันที่ 1 สิงหาคม 2533
T : เอกสารแนบอื่นๆ

-----------ไม่มีเอกสารแนบ --------
ค่าตอบแทนของผู้สอบบัญชี

ค่าตอบแทนจากการสอบบัญชี (Audit Fee)

1.  บริษัทจ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 600,000.00 บาท

  - สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและสำนัก
  งานสอบบัญชีที่ผ่านมามีจำนวนเงินรวม - บาท

2.  ค่าบริการอื่น (non-audit fee)

-ไม่มี-

13. ข้อมูลอื่นที่เกี่ยวข้อง

- ไม่มี -
10. การควบคุมภายใน

คณะกรรมการมีความเห็นว่าระบบการควบคุมภายในของบริษัทมีความเพียงพอและความเหมาะสม
สามารถป้องกันทรัพย์สินของบริษัทจากการที่ผู้บริหารนำไปใช้โดยมิชอบ หรือโดยไม่มีอำนาจได้
และที่ผ่านมาบริษัทยังไม่มีข้อบกพร่องเกี่ยวกับระบบการควบคุมภายใน

และผู้สอบบัญชีของบริษัท คือ นางสุวิมล กฤตยาเกียรณ์ ผู้สอบบัญชีรับอนุญาตเลขที่ 2982
ซึ่งตรวจสอบงบการเงินประจำปี 2553
ได้ให้ความเห็นในรายงานระบบการควบคุมภายในด้านการบัญชี ว่าไม่พบข้อบกพร่องที่เป็นสาระสำคัญ
ของระบบการควบคุมภายในด้านบัญชี
ส่วนที่ 1

ข้อมูลสรุปบริษัท : ภาพรวมการดำเนินธุรกิจ

บริษัท แมนดารินโฮเต็ล จำกัด (มหาชน) ประกอบกิจการหลักด้านโรงแรม ให้บริการด้านห้องพัก
จำหน่ายอาหารและเครื่องดื่ม การประชุมและการจัดเลี้ยง พร้อมให้บริการอื่น ๆ
อันเกี่ยวเนื่องกับธุรกิจโรงแรม

โรงแรมแมนดาริน ประกอบด้วย 3 สาขา คือ

1.  โรงแรมแมนดาริน สำนักงานใหญ่ ตั้งอยู่ ถนนพระราม 4 สามย่าน บางรัก กรุงเทพฯ

2.  โรงแรมพลาซ่า ตั้งอยู่ ถนนสุรวงศ์ บางรัก กรุงเทพฯ

3.  โรงแรมโกลเด้นวัลเล่ย์ เขาใหญ่ ตั้งอยู่ใกล้อุทยานแห่งชาติเขาใหญ่ อ.ปากช่อง
    จ.นครราชสีมา

ผลการประกอบการ

 ในรอบระยะเวลาบัญชีปีสิ้นสุด ณ วันที่ 31 ธันวาคม 2553 บริษัทมีผลกำไรจากการดำเนินงานจำนวน 59.76 ล้านบาท สืบเนื่องจากเมื่อวันที่ 5 กันยายน 2550 โรงแรมแมนดารินซึ่งมีอยู่ 2 อาคาร อาคารด้านหลังมีจำนวน 216 ห้องได้เกิดเหตุไฟไหม้ บริษัทปิดซ่อมแซมและฟ้องร้องเรียกค่าสินไหมทดแทนจากบริษัท กรุงเทพประกันภัย จำกัด (มหาชน) จนกระทั่งเมื่อวันที่ 14 ตุลาคม 2553 บริษัทฯและบริษัทประกันภัยได้ตกลงทำสัญญาประนีประนอมยอมความ โดยตกลงชดใช้ค่าสินไหมทดแทน จำนวน 119.67 ล้านบาท ซึ่งบริษัทฯบันทึกเป็นรายได้ทั้งจำนวน เมื่อวันที่ 26 ตุลาคม 2553 บริษัทฯได้รับค่าสินไหมแล้วจำนวน 95.83 ล้านบาท ส่วนที่เหลือจำนวน 23.84 ล้านบาท บริษัทฯบันทึกตั้งค้างรับไว้คาดว่าจะได้รับชำระภายในปี 2554

ในปี 2553 ได้มีเหตุการณ์ต่างๆ เกิดขึ้นซึ่งกระทบต่อธุรกิจท่องเที่ยวและธุรกิจโรงแรมโดยตรง ทำให้บริษัทมีรายได้เท่ากับปีก่อน บริษัทได้ทำสัญญาเช่าที่ดินอาคารโรงแรมแมนดารินด้านหลังต่ออีก 30 ปี นับตั้งแต่วันที่ 9 สิงหาคม 2548 โดยจ่ายค่าเช่าล่วงหน้าจำนวน 50 ล้านบาท บริษัทบันทึกเป็นค่าใช้จ่ายในปีนี้จำนวน 7.32 ล้านบาท และทำการซ่อมแซมอาคารโรงแรมทั้ง 3 แห่งเป็นจำนวนเงิน 8.88 ล้านบาท

เงินปันผล

บริษัทมีนโยบายจ่ายเงินปันผลปีละ 1 ครั้ง โดยกำหนดจ่ายในอัตราไม่เกินร้อยละ 50 ของกำไรสุทธิ

ส่วนที่ 2

บริษัทที่ออกหลักทรัพย์

ชื่อบริษัท : บริษัท แมนดารินโฮเต็ล จำกัด (มหาชน)

Mandarin Hotel Public Company Limited

ชื่อหลักทรัพย์ : MANRIN

เลขที่ทะเบียน : บมจ. 415

ลักษณะการประกอบธุรกิจ : ดำเนินกิจการโรงแรม เพื่อให้นักธุรกิจและนักท่องเที่ยวเช่าพัก

อาศัย จำหน่ายอาหารและเครื่องดื่ม การประชุมและการจัดเลี้ยง

พร้อมทั้งให้บริการอื่นๆ อันเกี่ยวเนื่องกับธุรกิจโรงแรม

ที่ตั้งสำนักงาน : เลขที่ 662 ถนนพระราม 4 แขวงมหาพฤฒาราม

เขตบางรัก กรุงเทพมหานคร 10500

โทรศัพท์ : 0-2238-0231 - 58

โทรสาร : 0-2237-1620

Home Page : www.mandarin-bkk.com
2. ลักษณะการประกอบธุรกิจ

โรงแรมเป็นธุรกิจที่เกี่ยวข้องกับบุคคลหลากหลาย รวมถึงธุรกิจอื่น ๆ
อีกมากมายไม่เฉพาะหรือโดยตรงกับการท่องเที่ยว ซึ่งเป็นรายได้ส่วนใหญ่ของธุรกิจโรงแรม
โรงแรมเป็นธุรกิจที่มีผู้มาใช้บริการหรือผู้บริโภคมากมาย เช่น นักบริหาร นักศึกษา ข้าราชการ
รวมทั้งอาชีพต่าง ๆ
โรงแรมแมนดารินเป็นที่ยอมรับของนักท่องเที่ยวท้องถิ่นของแต่ละจังหวัดและประเทศรวมทั้งนักท่องเที่ยวต่างชาติด้วย
นักท่องเที่ยวนิยมใช้บริการของโรงแรม เนื่องด้วยความสะดวกสบาย
โดยมีองค์ประกอบหลายด้านที่ให้บริการต่อลูกค้านักท่องเที่ยวที่จะมาเที่ยวในประเทศไทยมีหลายชาติ
หลายศาสนา หลายประเทศและต่างทวีปกัน
นักท่องเที่ยวเหล่านั้นมาท่องเที่ยวเมืองไทยต่างวาระต่างเวลากัน ไม่เฉพาะแต่นักท่องเที่ยว
นักธุรกิจ ผู้สูงอายุ (เกษียณอายุ) นักศึกษา และข้าราชการต่าง ๆ ของแต่ละประเทศ
รวมถึงนักการฑูตของต่างชาติที่เข้ามาพักตามโรงแรมต่าง ๆ ที่ตั้งอยู่ในประเทศไทย

ธุรกิจโรงแรมจะต้องเข้าใจผู้บริโภค
การจัดการบริหารที่เหมาะสมกับผู้ใช้บริการทุกระดับชั้นของผู้บริโภค เช่นห้องพัก ห้องอาหาร
บันเทิงต่างๆ รวมทั้งฝ่ายเทคนิคด้วย โรงแรมควรตระหนักถึงขนาดของห้องพักที่ได้มาตรฐานสากล
รวมถึงเจ้าหน้าที่ของทุก ๆ แผนก ไม่เฉพาะด้านบริการ
ให้สามารถสื่อสารให้ได้หลายภาษาเช่นภาษาอังกฤษ ญี่ปุ่น จีน เยอรมัน ฝรั่งเศส เป็นต้น
เพราะภาษาเป็นสื่อที่ทำให้ผู้บริโภคพึงพอใจต่อผู้บริการ และเป็นสิ่งจรรโลงใจ อุปกรณ์ต่าง ๆ
ที่ให้บริการต่อผู้บริโภค
นักบริหารโรงแรมจะต้องจัดหาให้เหมาะสมกับสถานการณ์และขนาดของโรงแรม
เพื่อให้ผู้บริโภคหรือนักท่องเที่ยวที่เข้ามาพักสามารถติดต่อกับญาติพี่น้อง
นักธุรกิจสามารถติดต่อธุรกิจของตนเองได้ทั้งในประเทศและต่างประเทศ
โดยผ่านสื่อหรือเครื่องมือสื่อสารต่าง ๆ ของโรงแรม
สิ่งที่กล่าวมาทั้งหมดนั้นผู้บริหารที่มีมาตรฐานสากลเพื่อสนองนโยบายของรัฐบาลที่วางโครงสร้างของธุรกิจท่องเที่ยวมาเป็นอันดับแรกของรายได้ประเทศ

โรงแรมแมนดารินมีผู้บริหารที่เข้าใจในด้านต่าง ๆ ของธุรกิจนี้ดี
ฝ่ายบริหารโรงแรมแมนดารินประกอบธุรกิจโรงแรมยาวนานกว่า 40 ปี
การบริหารโรงแรมอันยาวนานนี้เอง ทำให้มีประสบการณ์อย่างมาก แม้จะมีอุปสรรคต่างๆ
แต่อาศัยผู้บริหารที่มีวิสัยทัศน์อันยาวไกลและเข้าใจในสถานการณ์ต่างๆ ของประเทศและต่างประเทศ
ไม่ว่าจะเป็นยุค IMF หรือวิกฤติการณ์ WORLD TRADE CENTER ในสหรัฐอเมริกา โรคซาร์
หรือโรคไข้หวัด 2009 (H1N1) เป็นต้น ทำให้สามารถผ่านวิกฤติไปได้ด้วยดี

โครงสร้างรายได้

บริษัท แมนดารินโฮเต็ล จำกัด (มหาชน) ประกอบธุรกิจประเภทโรงแรมและภัตตาคาร

ปี 2553 ปี 2552 ปี 2551

ล้านบาท % ล้านบาท % ล้านบาท %

รายได้แผนกห้องพัก 53.78 58.56 56.44 54.24 70.39 62.05

รายได้แผนกอาหารและเครื่องดื่ม 31.75 34.57 29.52 28.37 30.50 26.89

รายได้อื่น ๆ 6.31 6.87 18.10 17.39 12.55 11.06

รวมรายได้ 91.84 100.00 104.06 100.00 113.44 100.00
1. ปัจจัยความเสี่ยง

1. ความเสี่ยงจากสถานการณ์ทางการเมือง ภัยก่อการร้าย ตลอดจนภาวะเศรษฐกิจถดถอย

หากมีความไม่แน่นอนทางการเมือง การประท้วงเรียกร้อง การยึดสถานที่ราชการ การนัดหยุดงาน
รวมทั้งภัยจากการก่อการร้าย ตลอดจนการมีสงครามเกิดขึ้นในประเทศต่างๆ
ธุรกิจโรงแรมก็จะได้รับผลกระทบโดยตรง นอกจากนี้ภาวะเศรษฐกิจถดถอยจากภาวะเศรษฐกิจโลก
ปัญหาวิกฤตทางการเงินที่ส่งผลกระทบไปทั่วโลก ทำให้ประชาชนระวังในการใช้จ่ายเงินทอง
โดยเฉพาะลดการใช้จ่ายทางด้านการท่องเที่ยว

2. ผู้ประกอบการไม่ได้รับค่าบริการตามเป้าหมาย ทำให้เกิดการขาดทุนสะสม
กระทบความสามารถในการจ่ายเงินปันผล

ผู้ประกอบการ ไม่สามารถเก็บเงินจากลูกค้าได้ด้วยสาเหตุต่างๆ อาทิเช่น บริษัททัวร์
ต่างประเทศขาดทุนปิดกิจการหลังจากแขกมาพักที่โรงแรมแล้ว
ตลอดจนหนี้สูญอื่นๆที่ไม่สามารถตามเก็บจากผู้มาใช้บริการได้ ทำให้เกิดภาวะขาดทุนสะสม
บริษัทไม่สามารถจ่ายเงินปันผลให้ผู้ถือหุ้นได้

3. ความเสี่ยงจากการแข่งขันในธุรกิจ

มีผู้ประกอบการในธุรกิจโรงแรมมากเกินไป ในปัจจุบันนี้
มีผู้ประกอบการธุรกิจโรงแรมมากขึ้นและยังมีธุรกิจที่คล้ายกันแต่ต้นทุนต่ำกว่าเช่น Apartment
หรือคอนโดมิเนียมที่ให้เช่ารายวันและเสนอค่าบริการที่ถูกกว่าเนื่องจากเจ้าของคอนโดมิเนียมเหล่านั้นให้เช่าโดยไม่ต้องเสียภาษีเหมือนโรงแรม

4. ความเสี่ยงจากภัยธรรมชาติ และโรคระบาด

ภัยธรรมชาติต่างๆ เช่นกรณีคลื่นสึนามิ ภัยจากแผ่นดินไหว ภัยจากลมพายุน้ำท่วม
ภัยจากอากาศร้อนจัด ตลอดจนภัยจากโรคระบาด เช่น โรคซาร์ส โรคไข้หวัดนกหรือโรคไข้หวัด
2009 (H1N1) ล้วนเป็นปัจจัยเสี่ยงที่ส่งผลต่อธุรกิจโรงแรมโดยตรง
7. ข้อพิพาททางกฎหมาย

ในวันที่ 9 เมษายน 2553
โจทย์และจำเลยได้ทำสัญญาประนีประนอมยอมความกันที่ศาลแพ่งกรุงเทพใต้
โดยโจทย์ตกลงให้เช่าที่ดินโฉนดเลขที่ 1912 เลขที่ดิน 20 แขวงมหาพฤฒาราม เขตบางรัก
กรุงเทพมหานคร มีกำหนด 30 ปี นับจากวันที่ 9 สิงหาคม 2548
และตกลงถอนอุทธรณ์คดีแพ่งของศาลแพ่งกรุงเทพใต้
โดยสละสิทธิในการบังคับคดีตามคำพิพากษาของศาลชั้นต้นดังกล่าวทั้งหมด
ไม่ติดใจเรียกร้องค่าเสียหายอื่นใดจากกันและกันอีก
8. โครงสร้างเงินทุน

ทุน

บริษัทมีทุนจดทะเบียน 330 ล้านบาท เรียกชำระแล้ว 269,055,800 บาท แบ่งเป็นหุ้นสามัญ
26,905,580 หุ้น มูลค่าหุ้นละ 10 บาท ทั้งนี้บริษัท มีการจดทะเบียนลดทุนจาก 250 ล้านบาทเป็น
220 ล้านบาท เมื่อวันที่ 28 กันยายน 2553 และจดทะเบียนเพิ่มทุนเป็น 330 ล้านบาท เมื่อวันที่
22 ตุลาคม 2553

ผู้ถือหุ้น

รายชื่อผู้ถือหุ้นรายใหญ่ 10 รายแรก ณ วันที่ 31 ธันวาคม 2553 และเทียบสัดส่วนตั้งแต่ปี 2549 –
2553

ชื่อ / สกุล จำนวนหุ้นที่ถือ ร้อยละของทุนที่จดทะเบียน

2553 2553 2552 2551 2550 2549

1.นางสาวเพียงใจ หาญพาณิชย์ 8,502,467 31.60 22.46 22.46 22.46 22.46

2.บริษัท ศูนย์รับฝากหลักทรัพย์ จำกัด 5,132,093 19.07 20.88 20.33 18.71 18.25

3.นางสาวสุดา อัศวโภคิน 1,711,200 6.36 7.78 7.78 7.78 8.23

4.นายทรงพล อัศวโภคิน 1,642,800 6.11 4.98 4.98 4.98 4.98

5.นายบุญทรง อัศวโภคิน 1,390,804 5.17 6.32 6.32 7.90 8.43

6.นางนงนิตย์ ศรีเสาวชาติ 1,334,000 4.96 6.06 6.06 6.06 6.06

7.นายวีระศักดิ์ ศิริวงศ์รังสรร 1,080,672 4.02 4.00 4.00 4.00 4.00

8.นายนำชัย นำชัยศิริ 1,076,800 4.00 4.89 4.89 4.87 4.87

9.นายวีระชัย ศิริวงศ์รังสรร 962,200 3.58 7.12 7.12 7.12 7.12

10.นายอนุพงษ์ อัศวโภคิน 580,000 2.16 2.64 2.64 2.64 2.64

ผู้ถือหุ้นอื่นๆ 3,492,544 12.97 12.87 13.41 13.71 13.13

นโยบายการจ่ายเงินปันผล

บริษัทมีนโยบายจ่ายเงินปันผล ปีละ 1 ครั้ง โดยกำหนดจ่ายในอัตราไม่เกินร้อยละ 50
ของกำไรสุทธิ
ส่วนที่ 3

การรับรองความถูกต้องของข้อมูล

กรรมการที่เป็นผู้บริหาร และผู้ดำรงตำแหน่งบริหารสูงสุดในสายงานบัญชี

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัท

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญของบริษัทอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2553
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัท

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวเพียงใจ หาญพาณิชย์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางสาวเพียงใจ
หาญพาณิชย์ กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

 ชื่อ-สกุล ตำแหน่ง ลายมือชื่อ

1. นางสาวเพียงใจ หาญพาณิชย์ ประธานกรรมการบริหารและกรรมการผู้จัดการ
………………………………………………....

2. นายวีระศักดิ์ ศิริวงศ์รังสรร กรรมการบริหาร ………………………………………………....

3. นางสาวคริษฐา พิมพการ ผู้จัดการฝ่ายบัญชี …………..………………………………....

 ชื่อ-สกุล ตำแหน่ง ลายมือชื่อ

ผู้รับมอบอำนาจ 1. นางสาวเพียงใจ หาญพาณิชย์ ประธานกรรมการบริหาร
………………………………………………....

และกรรมการผู้จัดการ

กรรมการที่ไม่เป็นผู้บริหาร

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวเพียงใจ หาญพาณิชย์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางสาวเพียงใจ
หาญพาณิชย์ กำกับไว้ข้าพเจ้าถือว่าไม่ใช้ข้อมูลที่ข้าพเจ้าได้รับรองความถูกต้องของข้อมูลไว้

ชื่อ-สกุล ตำแหน่ง ลายมือชื่อ

1. นายวีระชัย ศิริวงศ์รังสรร กรรมการ ………………………………………………....

2. นางสินี ศิริสัมพันธ์ กรรมการ ………………………………………………....

3. นายณัฐพล อัศวโภคิน กรรมการ ………………………………………………....

4. นางโชติมา สัชฌุกร กรรมการอิสระและประธานกรรมการตรวจสอบ
………………………………………………....

5. นายประสิทธิ์ จิตธรรมสถาพร กรรมการอิสระและกรรมการตรวจสอบ
………………………………………………....

6. นายทรงเกียรติ มธุพยนต์ กรรมการอิสระและกรรมการตรวจสอบ
………………………………………………....

ชื่อ-สกุล ตำแหน่ง ลายมือชื่อ

ผู้รับมอบอำนาจ 1. นางสาวเพียงใจ หาญพาณิชย์ ประธานกรรมการบริหาร
………………………………………………....

และกรรมการผู้จัดการ
บริษัท แมนดาริน โฮเต็ล จำกัด (มหาชน)

MANDARIN HOTEL PUBLIC COMPANY LIMITED

F56 – 1

แบบรายงานการเปิดเผยข้อมูล ประจำปี 2553

สารบัญ

ส่วนที่ 1 ข้อมูลสรุปของบริษัท 

ส่วนที่ 2 บริษัทที่ออกหลักทรัพย์

  1. ปัจจัยความเสี่ยง

  2. ลักษณะการประกอบธุรกิจ

  3. การประกอบธุรกิจของแต่ละสายผลิตภัณฑ์

  4. การวิจัยและพัฒนา

  5. ทรัพย์สินที่ใช้ในการประกอบธุรกิจ

  6. โครงการในอนาคต

  7. ข้อพิพาททางกฎหมาย

  8. โครงสร้างเงินทุน

  9. การจัดการ

  10. การควบคุมภายใน

  11. เปิดเผยรายการระหว่างกันกับบุคคลที่อาจมีความขัดแย้งในปีที่ผ่านมา

  12. ฐานะการเงินและผลการดำเนินงาน

  13. ข้อมูลอื่นที่เกี่ยวข้อง

ส่วนที่ 3 การรับรองความถูกต้องของบริษัท

เอกสารแนบ 1. รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2. รายละเอียดเกี่ยวกับกรรมการของบริษัทย่อย

เอกสารแนบ 3. อื่น ๆ
ค่าตอบแทนของผู้สอบบัญชี

ค่าตอบแทนจากการสอบบัญชี (Audit Fee)

1.  บริษัทจ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 630,000.00 บาท

  - สำนักงานสอบบัญชีที่ผู้สอบบัญชีสังกัด
  บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผ่านมามีจำนวนเงินรวม - บาท

2.  ค่าบริการอื่น (non-audit fee)

-ไม่มี-

13. ข้อมูลอื่นที่เกี่ยวข้อง

- ไม่มี -
10. การควบคุมภายใน

คณะกรรมการมีความเห็นว่าระบบการควบคุมภายในของบริษัทมีความเพียงพอและความเหมาะสม
สามารถป้องกันทรัพย์สินของบริษัทจากการที่ผู้บริหารนำไปใช้โดยมิชอบ หรือโดยไม่มีอำนาจได้
และที่ผ่านมาบริษัทยังไม่มีข้อบกพร่องเกี่ยวกับระบบการควบคุมภายใน

และผู้สอบบัญชีของบริษัท คือ นางวิไลรัตน์ โรจน์นครินทร์ ผู้สอบบัญชีรับอนุญาตเลขที่ 3104
ซึ่งตรวจสอบงบการเงินประจำปี 2554
ได้ให้ความเห็นในรายงานระบบการควบคุมภายในด้านการบัญชี
ว่าไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
ส่วนที่ 1

ข้อมูลสรุปบริษัท : ภาพรวมการดำเนินธุรกิจ

บริษัท แมนดารินโฮเต็ล จำกัด (มหาชน) ประกอบกิจการหลักด้านโรงแรม ให้บริการด้านห้องพัก
จำหน่ายอาหารและเครื่องดื่ม การประชุมและการจัดเลี้ยง พร้อมให้บริการอื่นๆ
อันเกี่ยวเนื่องกับธุรกิจโรงแรม

โรงแรมแมนดาริน ประกอบด้วย 2 สาขา คือ

1.  โรงแรมแมนดาริน สำนักงานใหญ่ ตั้งอยู่เลขที่ 662 ถนนพระราม 4 แขวงมหาพฤฒาราม
    เขตบางรัก กรุงเทพมหานคร

2.  โรงแรมโกลเด้นวัลเล่ย์ เขาใหญ่ ตั้งอยู่ใกล้อุทยานแห่งชาติเขาใหญ่ อ.ปากช่อง
    จ.นครราชสีมา

ผลการประกอบการ

 ในรอบระยะเวลาบัญชีปีสิ้นสุด ณ วันที่ 31 ธันวาคม 2554 บริษัทฯมีผลขาดทุนจากการดำเนินงานจำนวน 22.33 ล้านบาท เนื่องจากโรงแรมแมนดารินยังมีค่าใช้จ่ายในการดำเนินงานอยู่ตามปกติแต่รายได้จากการขายและบริการลดลง ทั้งนี้ เนื่องจากประเทศไทยประสบปัญหาภาวะวิกฤติต่างๆ ทั้งโดยเฉพาะปัญหาการเมืองภายในประเทศ ปัญหาจากอุทกภัยและวาตภัย ความปลอดภัยและปัญหาการก่อการร้ายใน 3 จังหวัดชายแดนภาคใต้ สถานการณ์ดังกล่าวส่งผลต่อภาพลักษณ์และความเชื่อมั่นของนักท่องเที่ยวต่อประเทศไทย เป็นเหตุให้นักท่องเที่ยวเปลี่ยนจุดหมายไปยังแหล่งท่องเที่ยวในภูมิภาคอื่นๆ อีกทั้งในช่วง 3-4 ปีนี้ธุรกิจโรงแรมของไทยมีภาวะการแข่งขันสูง มีโรงแรม เซอร์วิสอพาร์ตเมนต์ และบูติกโฮเต็ลเพิ่มขึ้นมาก ซึ่งส่งผลกระทบโดยตรงต่อจำนวนห้องพักและอัตราเข้าพัก อีกทั้งยังไม่สามารถปรับราคาที่พักและราคาห้องประชุมสัมมนาเพิ่มได้ ทางโรงแรมได้พยายามทุกวิถีทางในการเพิ่มรายได้ บริษัทฯพยายามที่จะรักษาบุคลากรไว้ไม่ให้เดือดร้อนโดยให้โรงแรมอยู่ได้ด้วยการลดค่าใช้จ่ายด้านอื่นแทน

ในปี 2554 สัญญาเช่าของโรงแรมพล่าซ่าได้สิ้นสุดลง เมื่อวันที่ 31 กรกฎาคม 2554 บริษัทฯได้ออกจากที่ดินและอาคารที่เช่าพร้อมส่งมอบทรัพย์สิน เครื่องมือเครื่องใช้สำหรับกิจการโรงแรมให้แก่ผู้เช่า และในปีนี้ บริษัทฯมีรายได้จากการบริการเท่ากับปีก่อน และบริษัทฯได้จัดให้มีการประเมินราคาที่ดินเพื่อการลงทุนใหม่ทั้งหมด โดยผู้ประเมินอิสระซึ่งราคาประเมินต่ำกว่าราคาบัญชีจำนวน 5.61 ล้านบาท บริษัทฯจึงโอนกลับค่าเผื่อฯการด้อยค่าที่ตั้งไว้เดิมจำนวน 9.37 ล้านบาท ค่าเช่าที่ดิน 17.35 ล้านบาทและค่าซ่อมแซมอาคารโรงแรมทั้ง 2 แห่งเป็นจำนวนเงิน 3.20 ล้านบาท

เงินปันผล

บริษัทมีนโยบายจ่ายเงินปันผลปีละ 1 ครั้ง โดยกำหนดจ่ายในอัตราไม่เกินร้อยละ 50 ของกำไรสุทธิ

ส่วนที่ 2

บริษัทที่ออกหลักทรัพย์

ชื่อบริษัท : บริษัท แมนดารินโฮเต็ล จำกัด (มหาชน)

Mandarin Hotel Public Company Limited

ชื่อหลักทรัพย์ : MANRIN

เลขที่ทะเบียน : บมจ. 415

ลักษณะการประกอบธุรกิจ : ดำเนินกิจการโรงแรม เพื่อให้นักธุรกิจและนักท่องเที่ยวเช่าพักอาศัย

จำหน่ายอาหารและเครื่องดื่ม การประชุมและการจัดเลี้ยง

พร้อมทั้งให้บริการอื่นๆ อันเกี่ยวเนื่องกับธุรกิจโรงแรม

ที่ตั้งสำนักงาน : เลขที่ 662 ถนนพระราม 4 แขวงมหาพฤฒาราม

เขตบางรัก กรุงเทพมหานคร 10500

โทรศัพท์ : 0-2238-0231 - 58

โทรสาร : 0-2237-1620

Home Page : www.mandarin-bkk.com
2. ลักษณะการประกอบธุรกิจ

โรงแรมเป็นธุรกิจที่เกี่ยวข้องกับบุคคลหลากหลาย รวมถึงธุรกิจอื่นๆ
อีกมากมายไม่เฉพาะหรือโดยตรงกับการท่องเที่ยว ซึ่งเป็นรายได้ส่วนใหญ่ของธุรกิจโรงแรม
โรงแรมเป็นธุรกิจที่มีผู้มาใช้บริการหรือผู้บริโภคมากมาย เช่น นักบริหาร นักศึกษา ข้าราชการ
รวมทั้งอาชีพต่างๆ
โรงแรมแมนดารินเป็นที่ยอมรับของนักท่องเที่ยวท้องถิ่นของแต่ละจังหวัดและประเทศรวมทั้งนักท่องเที่ยวต่างชาติด้วย
นักท่องเที่ยวนิยมใช้บริการของโรงแรม เนื่องด้วยความสะดวกสบาย
โดยมีองค์ประกอบหลายด้านที่ให้บริการต่อลูกค้านักท่องเที่ยวที่จะมาเที่ยวในประเทศไทยมีหลายชาติ
หลายศาสนา หลายประเทศและต่างทวีปกัน
นักท่องเที่ยวเหล่านั้นมาท่องเที่ยวเมืองไทยต่างวาระต่างเวลากัน ไม่เฉพาะแต่นักท่องเที่ยว
นักธุรกิจ ผู้สูงอายุ (เกษียณอายุ) นักศึกษา และข้าราชการต่างๆ ของแต่ละประเทศ
รวมถึงนักการฑูตของต่างชาติที่เข้ามาพักตามโรงแรมต่างๆ ที่ตั้งอยู่ในประเทศไทย

ธุรกิจโรงแรมจะต้องเข้าใจผู้บริโภค
การจัดการบริหารที่เหมาะสมกับผู้ใช้บริการทุกระดับชั้นของผู้บริโภค เช่นห้องพัก ห้องอาหาร
บันเทิงต่างๆ รวมทั้งฝ่ายเทคนิคด้วย โรงแรมควรตระหนักถึงขนาดของห้องพักที่ได้มาตรฐานสากล
รวมถึงเจ้าหน้าที่ของทุกๆ แผนก ไม่เฉพาะด้านบริการให้สามารถสื่อสารให้ได้หลายภาษา เช่น
ภาษาอังกฤษ ญี่ปุ่น จีน เยอรมัน ฝรั่งเศส เป็นต้น
เพราะภาษาเป็นสื่อที่ทำให้ผู้บริโภคพึงพอใจต่อผู้บริการ และเป็นสิ่งจรรโลงใจ อุปกรณ์ต่างๆ
ที่ให้บริการต่อผู้บริโภค
นักบริหารโรงแรมจะต้องจัดหาให้เหมาะสมกับสถานการณ์และขนาดของโรงแรม
เพื่อให้ผู้บริโภคหรือนักท่องเที่ยวที่เข้ามาพักสามารถติดต่อกับญาติพี่น้อง
นักธุรกิจสามารถติดต่อธุรกิจของตนเองได้ทั้งในประเทศและต่างประเทศ
โดยผ่านสื่อหรือเครื่องมือสื่อสารต่าง ๆ ของโรงแรม
สิ่งที่กล่าวมาทั้งหมดนั้นผู้บริหารที่มีมาตรฐานสากลเพื่อสนองนโยบายของรัฐบาลที่วางโครงสร้างของธุรกิจท่องเที่ยวมาเป็นอันดับแรกของรายได้ประเทศ

โรงแรมแมนดารินมีผู้บริหารที่เข้าใจในด้านต่าง ๆของธุรกิจนี้ดี
ฝ่ายบริหารโรงแรมแมนดารินประกอบธุรกิจโรงแรมยาวนานกว่า 40 ปี
การบริหารโรงแรมอันยาวนานนี้เองทำให้มีประสบการณ์อย่างมาก แม้จะมีอุปสรรคต่างๆ
แต่อาศัยผู้บริหารที่มีวิสัยทัศน์อันยาวไกลและเข้าใจในสถานการณ์ต่างๆ ของประเทศและต่างประเทศ
ไม่ว่าจะเป็นยุค IMF หรือวิกฤติการณ์ WORLD TRADE CENTER ในสหรัฐอเมริกา โรคซาร์
หรือโรคไข้หวัด 2009 (H1N1) เป็นต้น ทำให้สามารถผ่านวิกฤติไปได้ด้วยดี

โครงสร้างรายได้

บริษัท แมนดารินโฮเต็ล จำกัด (มหาชน) ระกอบธุรกิจประเภทโรงแรมและภัตตาคาร

ปี 2554 ปี 2553 ปี 2552

ล้านบาท % ล้านบาท % ล้านบาท %

รายได้แผนกห้องพัก 50.88 51.75 53.78 58.56 56.44 54.24

รายได้แผนกอาหารและเครื่องดื่ม 31.61 32.15 31.75 34.57 29.52 28.37

รายได้อื่น ๆ 15.83 16.10 6.31 6.87 18.10 17.39

รวมรายได้ 98.32 100.00 91.84 100.00 104.06 100.00
1. ปัจจัยความเสี่ยง

1. ความเสี่ยงจากสถานการณ์ทางการเมือง ภัยก่อการร้าย ตลอดจนภาวะเศรษฐกิจถดถอย

หากมีความไม่แน่นอนทางการเมือง การประท้วงเรียกร้อง การยึดสถานที่ราชการ การนัดหยุดงาน
รวมทั้งภัยจากการก่อการร้าย ตลอดจนการมีสงครามเกิดขึ้นในประเทศต่างๆ
ธุรกิจโรงแรมก็จะได้รับผลกระทบโดยตรง นอกจากนี้ภาวะเศรษฐกิจถดถอยจากภาวะเศรษฐกิจโลก
ปัญหาวิกฤตทางการเงินที่ส่งผลกระทบไปทั่วโลก ทำให้ประชาชนระวังในการใช้จ่ายเงินทอง
โดยเฉพาะลดการใช้จ่ายทางด้านการท่องเที่ยว

2. ผู้ประกอบการไม่ได้รับค่าบริการตามเป้าหมาย ทำให้เกิดการขาดทุนสะสม
กระทบความสามารถในการจ่ายเงินปันผล

ผู้ประกอบการไม่สามารถเก็บเงินจากลูกค้าได้ด้วยสาเหตุต่างๆ
อาทิเช่นบริษัททัวร์ต่างประเทศขาดทุนปิดกิจการ หลังจากแขกมาพักที่โรงแรมแล้ว ตลอดจนหนี้สูญอื่นๆ
ที่ไม่สามารถตามเก็บจากผู้มาใช้บริการได้ ทำให้เกิดภาวะขาดทุนสะสม
บริษัทไม่สามารถจ่ายเงินปันผลให้ผู้ถือหุ้นได้

3. ความเสี่ยงจากการแข่งขันในธุรกิจ

มีผู้ประกอบการในธุรกิจมากเกินไป
ในปัจจุบันมีผู้ประกอบการธุรกิจโรงแรมมากขึ้นและยังมีธุรกิจที่คล้ายกัน แต่ต้นทุนต่ำกว่าเช่น
Apartment หรือคอนโดมิเนียมที่ให้เช่ารายวันและเสนอค่าบริการที่ถูกกว่า

4. ความเสี่ยงจากภัยธรรมชาติ และโรคระบาด

ภัยธรรมชาติต่างๆ เช่นกรณีคลื่นสึนามิ ภัยจากแผ่นดินไหว ภัยจากลมพายุน้ำท่วม
ภัยจากอากาศร้อนจัด ตลอดจนภัยจากโรคระบาด เช่น โรคซาร์ส หรือโรคไข้หวัดนกเหล่านี้
ล้วนเป็นปัจจัยเสี่ยงที่ส่งผลต่อธุรกิจโรงแรมโดยตรง
7. ข้อพิพาททางกฎหมาย

-   ไม่มี -